|  |
| --- |
| RASEINIAI LINIJA |
| RASEINIŲ RAJONO SAVIVALDYBĖS ADMINISTRACIJOS DIREKTORIUS  |
| ĮSAKYMAS |
| **DĖL TERITORIJŲ PLANAVIMO DOKUMENTO KOREGAVIMO, FINANSAVIMO, PLANAVIMO TIKSLŲ IR DARBŲ PROGRAMOS PATVIRTINIMO** |
| Nr. Raseiniai |

Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 2 straipsnio 34 punktu, 6 straipsnio 2 ir 3 dalimis, 28 straipsnio 1 ir 2 dalimis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr.D1-8 „Dėl kompleksinio teritorijų planavimo dokumentų rengimo taisyklių patvirtinimo“, 245, 249, 312, 316, 317, 318, 319 punktais, Raseinių miesto teritorijos bendrojo plano keitimu, patvirtintu Raseinių rajono savivaldybės tarybos 2024 m. gruodžio 18 d. sprendimu Nr.TS-389 „Dėl Raseinių miesto teritorijos bendrojo plano keitimo patvirtinimo“, ir atsižvelgdamas į Raseinių rajono savivaldybės administracijos direktoriaus 2025 m. vasario 13 d. įsakymą Nr.A1-71 „Dėl teritorijų planavimo proceso iniciavimo“:

1. L e i d ž i u rengti detaliojo plano, patvirtinto Raseinių rajono valdybos 1994 m. lapkričio 8 d. įsakymu Nr.1606 „Dėl nuosavybės atkūrimo į turėtą žemę Raseinių mieste“, koregavimą teritorijoje tarp Liuteronų g., Nemakščių g., Šakos g., Skroblų g., Raseinių m., Raseinių r. sav.

2. N u s t a t a u detaliojo plano koregavimo tikslus: žemės sklypų suformavimas, padalijimas, sujungimas, naudojimo reglamentų nustatymas – teritorijos naudojimo tipas, žemės naudojimo būdas ir kita, vadovaujantis Raseinių miesto teritorijos bendrojo plano sprendiniais.

3. T v i r t i n u detaliojo plano, patvirtinto Raseinių rajono valdybos 1994 m. lapkričio 8 d. įsakymu Nr.1606 „Dėl nuosavybės atkūrimo į turėtą žemę Raseinių mieste“, koregavimo teritorijoje tarp Liuteronų g., Nemakščių g., Šakos g., Skroblų g., Raseinių m., Raseinių r. sav. planavimo darbų programą (pridedama).

4. N u r o d a u:

4.1. Kad šio įsakymo 1 punkte nurodyto detaliojo plano koregavimą finansuoja Planavimo iniciatorius;

4.2. Prieš pradedant rengti detaliojo plano koregavimo projektą, gauti planavimo sąlygas iš Aplinkos apsaugos agentūros, Nacionalinio visuomenės sveikatos centro prie Sveikatos apsaugos ministerijos, Priešgaisrinės apsaugos ir gelbėjimo departamento prie Vidaus reikalų ministerijos ir iš inžinerinius tinklus, esančius planuojamoje teritorijoje, administruojančių įmonių ir, jeigu reikia, iš kitų Kompleksinio teritorijų planavimo dokumentų rengimo taisyklėse nurodytų institucijų (pagal Lietuvos Respublikos aplinkos ministro patvirtintą Teritorijų planavimo sąlygų išdavimo tvarkos aprašą).

4.3. Architektūros ir teritorijų planavimo skyriaus vedėjui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka.

4.4. šis įsakymas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų administracinio teismo Šiaulių rūmams (Dvaro  g. 80, LT-76298 Šiauliai).

Administracijos direktorius Kęstutis Užemeckas